IShID jangarilari Suriya shimolidagi Halab hududida hujum qilishda davom etib, bir qancha qishloqlarni qo‘lga kiritgan. "IShID jangarilarining Suriya ozodlik armiyasi pozitsiyalariga hujumga o‘tishi oqibatida Halabdagi Azaz tumanida Kafer-Breysha, Tatiya, Niara, Kafer-Kalbin va Jibrin hududlari boy berildi", deyilgan Suriya Mudofaa vazirligi xabarida. Shuningdek, "Front an-Nusra" jangarilari 28 may kuni davomida minomyotlardan Halabdagi aholi turar joylarini va An-Nayrab aeroportini o‘qqa tutgan. "Jabhat an-Nusra jangarilari harbiy harakatlarni to‘xtatish bo‘yicha sulhni buzish uchun harakatlarni davom ettirmoqda. Kun davomida Halabdagi shayx Maqsud va Al-Xolidiya kvartallari o‘qqa tutildi", deyilgan Rossiya Mudofaa vazirligi xabarida. Shuningdek, Lataqiya viloyatida jangarilar Rasha, Ard-al-Vata va Kermel punktlariga hujumlarni davom ettirmoqda.